burgasdotpro/wikipedia huggingface dataset:
Diaľnica A8 (Nemecko)

Diaľnica A8 () je diaľnica v Nemecku. Začína na luxemburských hraniciach a vedie cez Saarlouis, Saarbrücken, Neunkirchen a Zweibrücken do mesta Pirmasens. Druhá časť začína v Karlsruhe a vedie cez Pforzheim, Stuttgart, Augsburg, Mníchov a Rosenheim na rakúske hranice.
22185 Štiavnica

(22185) Štiavnica je planétka, ktorú objavili Peter Kušnirák a Ulrika Babiaková v skorých ranných hodinách dňa 29. decembra 2000 na observatóriu v Ondřejove v Česku. Je pomenovaná po meste Banská Štiavnica.
Objav a pomenovanie.
Planétka sa v čase objavu nachádzala v severovýchodnej časti súhvezdia Orión ("Orion"), asi 2° juhovýchodne od hviezdy formula_1 Ori (+5,1 mag), mala zdanlivú vizuálnu jasnosť +17,7 mag a bola 721. planétkou objavenou v druhej polovici decembra 2000. Svedčí o tom aj jej predbežné označenie 2000 YV28, ktoré dostala krátko po objave. V objavovej opozícii bola planétka z Ondřejova pozorovaná iba v dvoch ďalších nociach a celkovo bolo zmeraných 8 pozícií, neskôr zaslaných do MPC. Naposledy bola planétka pozorovaná večer 2. januára 2001. Očíslovanie planétky bolo zverejnené v cirkulári MPC č. 42122 vydanom dňa 8. februára 2001.
Planétka je pomenovaná po Banskej Štiavnici, meste so slávnou baníckou históriou, zapísanom od roku 1993 na zozname kultúrneho dedičstva UNESCO. V roku 1762 tu bola založená Banícka akadémia, ktorá bola prvou svojho druhu na svete. Banská Štiavnica je rodným mestom objaviteľky. Meno planétky sa stalo oficiálnym po zverejnení v cirkulári MPC č. 42680 vydanom dňa 9. mája 2001 Medzinárodnou astronomickou úniou.
Dráha.
Planétka obieha okolo Slnka v strednej vzdialenosti 479 mil. km po takmer kruhovej dráhe s dobou obehu 5,72 roku (2089 dní). K Zemi sa približuje na minimálnu vzdialenosť 326 mil. kilometrov a jej veľkosť je odhadovaná na takmer 10 km.
Caxias (kráter)

Caxias je impaktný kráter na Marse s priemerom približne 25 km. Nachádza sa na súradniciach 29.3°J, 100.8°Z, juhovýchodne od kráteru Llanesco a severovýchodne od kráteru Dinorwic. Je pomenovaný po meste Jon Roy v Brazílii, toto meno bolo potvrdené Medzinárodnou astronomickou úniou v roku 1991. Podľa dát z United States Geological Survey pochádza oblasť v okolí kráteru z Noachiánskej a Hesperiánskej epochy (3,8 až 1,8 miliardy rokov). Dno kráteru je široké približne , od konca dna po okraj približne a hĺbka kráteru .
Pipin I.

Pipin I. Starší (* okolo 580 – † asi 640) bol austrázijský majordóm. 
Významným spôsobom sa zaslúžil o vládu Chlothara II. S biskupom Arnulfom z Metz sa totiž postavil proti franskej kráľovnej Brunichilde. Chlothar II. ju neskôr dal zajať a v roku 613 usmrtiť. Po smrti Chlothara II. (629) vládol jeho syn Dagobert I.. V tom čase bol však Pipin I. v nemilosti. Po Dagobertovej smrti sa Pipin I. vrátil a pôsobil ako majordóm v Austrázii.
Deti.
Pipin bol ženatý s Ittou alebo Idubergou z Nivelles (* 592 - † 652), ktorá v roku 640 založila kláštor v Andenne. Mali štyri deti:
Dacej (priezvisko)

Dacej je ukrajinské a rusínske priezvisko. Na Slovensku je najčastejšie v Humennom.
Známi nositelia.
Pozri v článku Dacej.
Diaľnica A9 (Nemecko)

Diaľnica A9 () je diaľnica v Nemecku. Začína v Berlíne a vedie cez Dessau, Lipsko, Hermsdorf, Hof, Bayreuth, Norimberg, Ingolstadt a Pfaffenhofen do Mníchova.
Celzius

Celzius môže byť:
Celsius

Celsius môže byť:
Johan Cruijff

Hendrik Johannes Cruijff (* 25. apríl 1947, Amsterdam – † 24. marec 2016, Barcelona, Španielsko) bol holandský futbalový tréner a bývalý hráč. Získal ocenenie Zlatá lopta pre najlepšieho európskeho futbalistu trikrát (1971, 1973, 1974), čím bol až do roku 2017 držiteľom rekordu spolu s Michelom Platinim a Marcom van Bastenom. Cruijff bol najslávnejším členom holandského mužstva, ktoré presadzovalo štýl „Total Football“.
Po ukončení svojej aktívnej kariéry v roku 1984 sa Cruijff stal trénerom Ajaxu a neskôr Barcelony. Pôsobil aj ako poradca týchto dvoch klubov. Jeho syn Jordi je tiež profesionálny futbalista.
V roku 1999 bol zvolený za "Európskeho futbalistu storočia" v hlasovaní organizácií IFFHS. V ankete "Svetový futbalista storočia" skončil na druhom mieste po Pelém. V ďalšej ankete, ktorú organizoval magazín "France Football" a v ktorom hlasovali víťazi Zlatej lopty "Futbalista storočia" skončil na treťom mieste za Pelém a Maradonom.
Po Cruijffovi je pomenovaný aj vyhýbavý driblingový pohyb Cruyffova otočka. 
Úspechy.
Hráčske.
Ajax
Barcelona
Feyenoord
Holandská reprezentácia
Individuálne.
Hráč
Trénerské
Michel Platini

Michel François Platini (* 21. jún 1955, Jœuf, Francúzsko) je bývalý francúzsky futbalový tréner a stredopoliar. V súčasnosti je prezidentom Únie európskych futbalových zväzov (UEFA).
So svojou kariérou začínal vo francúzskom klube AS Nancy, potom prestúpil do AS Saint-Étienne, kde získal ligový titul v roku 1981.
V roku 1982 prestúpil do talianskeho Juventusu, kde zaznamenal 68 gólov v 147 ligových zápasoch ako záložník. Tomuto klubu pomohol vyhrať dva ligové tituly, Taliansky pohár, Európsky pohár a Pohár víťazov pohárov.
Viedol tiež francúzsky národný tím, ako kapitán na Majstrovstvách Európy v roku 1984, kde sa stal najlepším strelcom turnaja s 9 gólmi. Svoj posledný zápas v reprezentácií odohral 29. apríla 1987.
V novembri 1988 nahradil Henriho Michela v pozícií trénera Francúzska. Po neúspešných Majstrovstvách Európy 1992 Platini odstúpil. V rámci administratívnej práce Platini pracoval spoločne s Ferdinandom Sastrem ako člen organizačného výboru pre Majstrovstvá sveta 1998. Neskôr bol členom viacerých orgánov asociácie UEFA ako aj viceprezidentom Francúzskeho futbalového zväzu. 26. januára 2007 bol zvolený prezidentom UEFA, nahradil Lennarta Johanssona, ktorý túto funkciu zastával 16 rokov.
Bodliak kučeravý

 
Bodliak kučeravý () je dvojročná bylina z čeľade astrovité ("Asteraceae"). Jeho prirodzený areál zahŕňa mierne oblasti od Európy cez Kaukaz až po Sibír.
Opis.
Bodliak kučeravý je vlhkomilná dvojročná bylina vysoká 60 až 150 cm. Priama vlnatá byľ je len hore krátko rozkonárená a po celej dĺžke je kučeravo krídlatá a mäkko ostnitá. 
Listy sú v obryse kopijovité, vrúbkované až perovito laločnaté, mäkké, na rube sivo plstnaté a zbiehavé. 
Červenofialové, zriedka ružové alebo biele kvety sú usporiadané v súkvetí, ktorým je rúrkokvetý úbor. Jednotlivé kvety v úbore sú obojpohlavné, rúrkovité, pravidelné, päťpočetné, dlhé do 25 mm. Kalich je voľný, trváci, premenený na chocholec s nedelenými štetinkami, dlhý do 15 mm. Plodom je hladká laločnatá nažka veľká 3 až 4 mm. Zákrov pozostáva z čiarkovito šidlovitých, v dolnej tretine brvitých listeňov. Vajcovito guľovité úbory s priemerom do 25 mm sú na konci konárikov nakopené po tri až päť. 
Rozšírenie.
Areál rozšírenia bodliaka kučeravého zahŕňa mierne oblasti od Európy cez Kaukaz až po Mongolsko a Sibír. Zavlečený je v Severnej Amerike a Indii.
Na Slovensku je na celom území v teplejších oblastiach hojný, inde zriedkavý.
Ekológia.
Bodliak kučeravý obsadzuje vhodné stanovištia od nížin po horský stupeň. Rastie často v pobrežných kroviskách a na vlhkých lúkach. Kvitne od júla do septembra. 
Poddruhy.
V rámci druhu sú akceptované tieto poddruhy:
Simon Boccanegra (opera)

Simon Boccanegra je opera Giuseppe Verdiho s prológom a troma dejstvami. Autorom libreta je F.M.Piave. 
Opera mala premiéru 12. marca 1857 v Benátkach. Pôvodná verzia opery mala štyri dejstvá a nemala úspech. Dej bol príliš ponurý a nejasný. V roku 1881 bola upravená a takto reevidovaná verzia mala premiéru 24. marca 1881 v Milánskej La Scale 
Dej.
Prológ 
Korzár Boccanegra miluje dcéru vládnúceho janovského dóžu Fiesca, Máriu a je ňou milovaný. Dieťa ich tajnej lásky bolo zverené do starostlivosti Boccanegrovej. Čoskoro však obaja záhadným spôsobom zmizli. Fiesco svojej dcére neodpustil. Uväznil ju, a vo väzení od žiaľu ochorela.
Kvôli Márii sa rozhodne Boccanegra postaviť na čelo vzbúrencov proti dóžovi Fiescovi. Vo chvíli, keď je ľudom zvolený za dóžu Janova, dozvedá sa, že Mária zomrela.
1. dejstvo: 
Po 20 rokov vedie Boccanegra správu krajiny rozumne. Do deja vstupujú nové osoby, spojené so stále tlejúcim odporom patriciov proti vláde plebejcov. 
Je to predovšetkým mladý šľachtic Gabriele Adorno, snúbenec krásnej Amélie, chovanky rodiny Grimaldiovcov. Milostné vzťahy k tejto dievčine zasahujú preto do politických udalosti. O Amélie sa uchádza aj Boccanegrov dôverník Paolo Albiani. 
Albiani sa stane svedkom ako sa Boccanegra objíma s Améliou, a preto sa postaví proti nemu. Netuší, že dóža práve odhalil v Amélii svoju kedysi unesenú dcéru Máriu. Albiani sa rozhodne, že vyvolá proti Boccanegrovi vzburu. 
Pokúsi sa o únos Amélie, ktorú však zachráni Gabriel. Gabriel sa domnieva, že únos zosnoval Boccanegra a pripojí sa k jeho nepriateľom. Je v tom utvrdzovaný pátrom Andreasom, ktorým je vlastne bývalý dóža Fiesco.
Politické rozbroje, dohnané z osobných príčin na ostrie noža, sa snaží Boccanegra v sieni senátorov zmierniť volaním po súdržnosti všetkých. Do senátu však vnikne Gabriel a obviní dóžu z únosu Amélie. 
Svedectvom Amélie však vyjde najavo, že pravým páchateľom bol Albiani, ktorý je prinútený, aby vinníka, teda sám seba, preklial. 
2. dejstvo: 
Paolo Albiani sa spojil s Gabrielom a pátrom Andreasom aby sa pomstili Boccanegrovi. Albiani vlastnoručne prichystal pomaly pôsobiaci jed a štve Gabriela k žiarlivosti a útoku na dóžu. Ten je už úplne vo vleku patriciov a pripravuje s nimi vzburu. K útoku na Boccanegru však nedôjde, pretože Gabriel sa včas dozvie, že Boccanegra je otcom Amélie. Dóža však už vypil čašu s jedom.
3. dejstvo: 
Medzitým bola dokázaná vina Paola Albianiho. Je odsúdený na smrť a ľud znova prejavuje lásku nadšeným holdom Boccanegrovi. K holdu sa pridávajú aj patriciovia a tak je vzbura konečne zažehnaná. Aj Fiesco a páter Andreas sa zmierujú s Boccanegrom. 
Na varovania pred Albianiho jedom je neskoro. Jed už pôsobí. Umierajúci Boccanegra prezrádza Fiescovi, že Amélia je jeho vnučka, zasnubuje Améliu s Gabrielom a odporúča ľudu aby zvolil Gabriela za svojho nástupcu.
Andrej Filip

Andrej Filip (* 18. november 1974) je slovenský futbalista.
Puding pani Elvisovej

Puding pani Elvisovej (známa aj pod skratkou PPE) je slovenská hudobná skupina. Bola založená ako hudobný projekt v roku 1995 v Košiciach. V decembri 2004 vyšiel ich debutový album "Automati", v roku 2007 ich druhý album "Play/Pause/Eject". V októbri roku 2010 im prirástol aj tretí album "π" (pí) a v máji 2015 skupina vydala svoj štvrtý album "Tektonická platňa". Zatiaľ posledným počinom kapely je album Mohérpop, pozostávajúci zo skladieb, ktoré boli pôvodne vydané medzi rokmi 1995 až 2005, ale neboli odvtedy oficiálne dostupné. Hudba skupiny má jedinečný svojský rukopis, pričom ide o mix tanečnej elektonickej hudby a iných experimentov.
Prouza

Prouza je frýdecko-místecká rocková skupina založená v roku 1989, ktorá patrí medzi významné stálice českej rockovej klubovej scény. Na začiatku 90. rokov jej vyšli 2 albumy ("V otrhaném domě"," Ve dne v noci"). Po dlhšej pauze (1994–2001) začala skupina znova koncertovať a v roku 2007 vyšiel nový album "V tichosti".
Diskografia.
Štúdiové albumy
Videoklipy
Ultrapop

Ultrapop je štvrtý štúdiový album slovenskej hudobnej skupiny Hex z roku 1997.
Tabletky odvahy

Tabletky odvahy je tretí štúdiový album slovenskej speváčky Zuzany Smatanovej. Obsahuje jedenásť skladieb nahratých v slovenčine. Album 24. septembra 2007 vydalo hudobné vydavateľstvo Epic Records.
Refraktometer

Refraktometer je optický prístroj na meranie indexu lomu svetla. Tento index sa počíta pomocou Snellovho zákona. Na meraní indexu lomu svetla je založená aj optická metóda analytickej chémie refraktometria.
Poznáme štyri základné typy refraktometrov:
Ч

Ч (červь) je jeden zo znakov cyriliky. Vyslovuje sa ako slovenské Č, zapísané medzinárodným systémom IPA: [ʧ].
Ч sa vyskytuje vo všetkých slovanských jazykoch používajúcich cyriliku (24. znak v bulharčine, 25. v ruštine, 26. v bieloruštine, 28. v srbčine a ukrajinčine a 29. v macedónčine), ale vyskytuje sa aj v abecedách niektorých neslovanských jazykov.
V značkovacom jazyku html možno znak Ч zapísať ako &amp;#1063; alebo &amp;#x427;, znak malé ч ako &amp;#1095; alebo &amp;#x447;.
V arménskom písme písmenu Ч zodpovedá písmeno Չ (չ), v gruzínskom písme písmeno ჭ.
V hlaholike písmenu Ч zodpovedá písmeno Ⱍ.
Potravový reťazec

Potravový reťazec (iné názvy: potravný reťazec, potravinový reťazec, trofický reťazec, potravná reťaz, potravinová reťaz, trofická reťaz) je abstraktný pojem označujúci rad jedincov, populácií alebo ekologických gíld, ktorí/-ré z hľadiska ekológie výživy vykazujú vzájomnú energetickú závislosť (napr. planktón - rybičky - …; odumreté lístie - chvostoskoky - dravý hmyz - …; zelené rastliny - kravy - …). Jeden organizmus umrie na úkor druhého ako jeho potrava a postupne to takto pokračuje a vzniká „reťazec“. 
Existujú 3 základné druhy potravinových reťazcov:
Caxias

Caxias môže byť:
22644 Matejbel

(22644) Matejbel je planétka, ktorú objavili Petr Pravec a Ulrika Babiaková v skorých ranných hodinách dňa 27. júla 1998 na observatóriu v Ondřejove v Česku. Je pomenovaná po slovenskom historikovi a učencovi Matejovi Belovi.
Objav a pomenovanie.
Planétka sa v čase objavu nachádzala v južnej časti súhvezdia Pegas ("Pegasus"), v tesnej blízkosti hranice so súhvezdím Vodnár ("Aquarius"), asi 2,4° severozápadne od hviezdy formula_1 Aqr (+4,7 mag) a bola 125. planétkou objavenou v druhej polovici júla 1998. Svedčí o tom aj jej predbežné označenie 1998 OZ4, ktoré dostala krátko po objave. V objavovej opozícii bola planétka z Ondřejova pozorovaná aj v ďalších 7 nociach a celkovo bolo zmeraných 15 pozícií, neskôr zaslaných do MPC. Naposledy bola planétka pozorovaná večer 23. októbra 1998. Planétka bola pozorovaná aj v nasledujúcej opozícii a v období od 5. septembra do 2. októbra 1999 bolo počas troch nocí získaných ďalších 7 pozícií. V roku 2001 bola planétka pozorovaná v troch nociach medzi 1. januárom a 28. februárom 2001 (celkovo 7 pozícií). Očíslovanie planétky bolo zverejnené v cirkulári MPC č. 42322 vydanom dňa 9. marca 2001.
Planétka je pomenovaná po slovenskom historikovi a významnom učencovi 18. storočia Matejovi Belovi (1684 – 1749), ktorý bol priekopníkom vedeckej spolupráce a členom mnohých učených spoločností. Je po ňom pomenovaná univerzita v Banskej Bystrici. Meno planétky sa stalo oficiálnym po zverejnení v cirkulári MPC č. 43383 vydanom dňa 2. septembra 2001 Medzinárodnou astronomickou úniou.
Dráha.
Planétka obieha okolo Slnka v strednej vzdialenosti 469 mil. km po mierne excentrickej dráhe s dobou obehu 5,55 roku (2027 dní). K Zemi sa približuje na minimálnu vzdialenosť 258 mil. kilometrov a jej veľkosť je odhadovaná na 5 km.
Dagobert I.

Dagobert I. (* asi 603 – † 19. január 639) bol syn Chlotara II., kráľ Austrázie a kráľ Frankov (629 - 639) v 7. storočí. 
Pokúsil sa kráčať v šľapajách svojho otca a zachovať autoritu kráľovskej moci. Rivalita medzi jednotlivými časťami ríše (najmä medzi Austráziou na jednej strane a Neustriou a Burgundskom na strane druhej) a neúspechy v bojoch so Slovanmi (porážka slovanským kráľom Samom pri Wogatisburgu roku 631/632), s Durinkami a so Sasmi ho však nútili k ústupkom voči šľachte. V roku 633 dosadil za kráľa Austrázie svojho nedávno narodeného nevlastného brata Sigiberta III.. Po jeho smrti (639) sa stále viac dostávala do popredia funkcia majordómov. Zo sobáša potomkov dvoch najvýznamnejších poradcov Dagoberta I. v Austrázii - majordóma Pipina I. (640) a biskupa Arnulfa z Mét – vzišiel rod Karolovcov (Pipinovcov). Dagobert I. bol prvým franským kráľom pochovaným v kráľovskej hrobke v bazilike Saint-Denis.
Diaľnica A391 (Nemecko)

Diaľnica A391 ( Bundesautobahn 391 – skrátene: BAB 391, resp. Autobahn 391 – skrátene: A 391) je diaľnica v Nemecku v meste Braunschweig. Tvorí spojovaciu komunikáciu medzi diaľnicou A2 a A39.
Diaľnica A392 (Nemecko)

Diaľnica A392 ( Bundesautobahn 392 - skrátene: BAB 392, resp. Autobahn 392 - skrátene: A 392) je krátka diaľnica v Nemecku v meste Braunschweig. Vybudovaná bola na trase spolkovej cesty 214 zo štvrte Watenbüttel po ulicu Hamburger Straße.
Diaľnica A395 (Nemecko)

Diaľnica A395 ( Bundesautobahn 395 - skrátene: BAB 395, resp. Autobahn 395 - skrátene: A 395) je diaľnica v Nemecku smerujúca z mesta Braunschweig do Vienenburgu. Tam na ňu nadväzuje spolková cesta číslo 6 v parametroch rýchlostnej cesty (Kratfahrstraße).
Diaľnica A445 (Nemecko)

Diaľnica A445 () je krátka diaľnica v Nemecku, ktorá spája mestá Werl a Arnsberg. Medzi nimi sa A445 križuje s diaľnicou A44. V budúcnosti by mala byť predĺžená sever až do mesta Hamm.
Diaľnica A480 (Nemecko)

Diaľnica A480 ( Bundesautobahn 480 - skrátene: BAB 480, resp. Autobahn 480 - skrátene: A 480) je diaľnica v Nemecku v spolkovej krajine Hesensko. Vedie z mesta Aßlar až po diaľničné križovatky s A485 a A5. Pôvodne mala byť súčasťou diaľnice A48.
Diaľnica A4 (Slovinsko)

Diaľnica A4 () je 33,7 km dlhá diaľnica v Slovinsku, ktorá prechádza po trase európskej cesty 59. Začína sa južne od mesta Maribor, kde sa napája na diaľnicu A1 a rýchlostnú cestu H2 a smeruje na juh až ku chorvátskej štátnej hranici pri obci Gruškovje.
Ako prvý bol dňa 16. júla 2009 otvorený 19,9 km dlhý úsek "Slivnica-Draženci". 17. decembra toho istého roku spustili do prevádzky i hraničný priechod Gruškovje s obslužnou komunikáciou v dĺžke 1,6 km. Zvyšných 12,2 km medzi obcami Draženci a Gruškovje by malo byť dokončených do roku 2015.
Diaľnica A516 (Nemecko)

Diaľnica A516 ( Bundesautobahn 516 - skrátene: BAB 516, resp. Autobahn 516 - skrátene: A 516) je diaľnica v Nemecku v meste Oberhausen. Tvorí spojovaciu komunikáciu medzi diaľnicou A2, resp. diaľnicou A3 a A42.
Diaľnica A485 (Nemecko)

Diaľnica A485 ( Bundesautobahn 485 - skrátene: BAB 485, resp. Autobahn 485 - skrátene: A 485) je diaľnica v Nemecku v meste Gießen.
22901 Ivanbella

(22901) Ivanbella je planétka, ktorú objavili Peter Kušnirák a Petr Pravec večer dňa 12. októbra 1999 na observatóriu v Ondřejove v Česku. Je pomenovaná po prvom slovenskom kozmonautovi Ivanovi Bellovi.
Objav a pomenovanie.
Planétka sa v čase objavu nachádzala v juhovýchodnej časti súhvezdia Ryby ("Pisces"), iba 20' severozápadne od hviezdy formula_1 Psc (+5,2 mag), mala zdanlivú vizuálnu jasnosť +16,0 mag a bola 399. planétkou objavenou v prvej polovici októbra 1999. Svedčí o tom aj jej predbežné označenie 1999 TY15, ktoré dostala krátko po objave. V objavovej opozícii bola planétka z Ondřejova pozorovaná aj v ďalších 3 nociach a celkovo bolo zmeraných 13 pozícií, neskôr zaslaných do MPC. Naposledy bola planétka pozorovaná večer 19. októbra 1999. Planétka bola pozorovaná aj v nasledujúcej opozícii a počas dvoch nocí (24. a 29. decembra 2000) bolo získaných ďalších 6 pozícií. Očíslovanie planétky bolo zverejnené v cirkulári MPC č. 42325 vydanom dňa 9. marca 2001.
Planétka je pomenovaná po prvom slovenskom kozmonautovi Ivanovi Bellovi (nar. 1964), ktorý počas svojho osemdenného pobytu na orbitálnej stanici MIR vo februári 1999 vykonával rôzne astrobiologické a fyziologické experimenty. Meno planétky navrhla Slovenská astronomická spoločnosť a stalo sa oficiálnym po zverejnení v cirkulári MPC č. 43194 vydanom dňa 4. augusta 2001 Medzinárodnou astronomickou úniou.
Dráha.
Planétka obieha okolo Slnka v strednej vzdialenosti 384 mil. km po mierne excentrickej dráhe s dobou obehu 4,11 roku (1500 dní). K Zemi sa približuje na minimálnu vzdialenosť 180 mil. kilometrov a jej veľkosť je odhadovaná na približne 6,5 km.
Zaujímavosť.
Planétka (22901) Ivanbella je totožná s planétkou 1983 XU1, ktorú v noci 5./6. decembra 1983 objavil Milan Antal počas jedného zo svojich pobytov na maďarskom observatóriu Piszkéstető. Krátko po objave sa mu však stratila a stratenou zostala až do nezávislého objavu z Ondřejova v októbri 1999.
Feuillanti

Feuillanti boli politická skupina, ktorá pôsobila počas Francúzskej revolúcie. Vznikla oddelením od jakobínov, ktorí neboli spokojní so zmenami prvej etapy Francúzskej revolúcie. Feuillanti boli umiernení monarchisti, ktorí sa s týmito zmenami uspokojili. Tvorili pravicu francúzskeho Zákonodarného zhromaždenia v rokoch 1791 až 1792.
Sopky Kamčatky

Vulkany Kamčatky (, doslova "Sopky Kamčatky") sú významnou oblasťou sopečnej aktivity, s mnohými vyhasnutými aj aktívnymi sopkami rôznych druhov a množstvom pridružených sopečných úkazov. Nachádzajú sa na Kamčatskom polostrove v Rusku. Spolupôsobenie aktívnych sopiek s ľadovcami tu vyformovali krajinársky hodnotnú krajinu s jazerami, riekami, pôsobivými pobrežiami a s veľkou rozmanitosťou druhov rastlín a zvierat.
Flóra.
V chránenom území sa nachádza obrovské množstvo rastlín, vrátane národne ohrozených druhov a najmenej šesnástich endemických.
Fauna.
Zvláštna poloha Kamčatky medzi Tichým oceánom a Ázijským kontinentom dala tomuto miestu výnimočné podmienky pre život zvierat. Vyskytuje sa tu veľa druhov vtákov, Kamčatka je rodiskom lososovitých rýb, ktorých je v niekoľkých miestnych riekach toľko druhov, ako nikde inde na svete. Okrem toho sa v lokalite koncentruje život morskej vydry a je tu veľa hnedých medveďov.
Manažment životného cyklu

Manažment životného cyklu (iné názvy: manažérstvo životného cyklu, riadenie životného cyklu, angl. "lifecycle management") je manažovanie životného cyklu, či už napríklad produktu, informácií ako aj celého podniku. Všetko má svoj vlastný životný cyklus a tento cyklus je premenlivý, často ťažko predvídateľný. 
Ak chcú spoločnosti vyvíjať nové úspešné produkty pre dnešné trhy, musia umožniť kreativitu a inováciu odstránením organizačných zábran. Preto úspešné spoločnosti v rôznych odvetviach používajú Product Lifecycle Management (PLM), teda manažment životného cyklu produktu.
Tento manažment dáva priestor na inovácie, vývoj, výrobu a informovanosť.
Vojtech Horváth

Vojtech Horváth môže byť:
Gilda

Gilda môže byť:
Emre Toraman

Emre Toraman (* 5. január 1979, Samsun) je turecký futbalista, ktorý hráva na pozícii defenzívneho stredopoliara. V súčasnosti je hráčom klubu Eskişehirspor.
Kuriozita.
V marci 2009 si v zápase tureckej ligy Eskişehirspor - Bursaspor (1:2) strelil dva vlastné góly.
Spisovný jazyk

Spisovný jazyk (z ) alebo štandardný jazyk (z ) alebo skrátene (spisovný) štandard alebo literárny jazyk (z resp. ) môže byť:
Spisovný jazyk je v delení národného jazyka podľa Horeckého (a podobných deleniach) na "spisovnú varietu (celonárodnú spisovnú formu) – štandardnú varietu (štandardnú spisovnú formu) –  subštandardnú varietu (subštandardnú spisovnú formu) [- nadnárečovú varietu (nadnárečovú formu)] – nárečovú varietu (nárečovú formu) [- a ako špecifickú skupinu jazyk umeleckej literatúry]":
Spisovný jazyk alebo literárny jazyk je zriedkavo: písaný jazyk.
Literárny jazyk je jazyk umeleckej literatúry.
Štandardný jazyk je všeobecne: štandardne používaný či nastavený jazyk (aj programovací a podobne).
Nespisovný jazyk alebo neliterárny jazyk alebo neštandardný jazyk je vždy opak vyššie uvedených definícií, čiže všetky ostatné časti jazyka resp. všetky ostatné jazyky než je v definícii uvedené.
Semenné rastliny

Semenné rastliny (lat. "Spermatophyta" alebo staršie "Embryophyta sipho(no)gama") sú skupina cievnatých rastlín ("Tracheophyta").
Medzi ďalšie názvy tohto taxónu patria semenné cievnaté rastliny, staršie: vyššie rastliny alebo vyššie organizované rastliny, staršie: javnosnubné rastliny, javnosnubné alebo fanerogamy - lat. "Phanerogamae", staršie: kvitnúce [alebo kvetnaté] rastliny - lat. " Anthophyta."
Charakteristika.
Semenné rastliny sa vyznačujú tvorbou (dokonalých) semien a majú kvety (t.j. presnejšie šištice či šušky u nahosemenných rastlín a kvety v užšom zmysle u krytosemenných rastlín) a plody. 
Semená (či semenám veľmi podobné útvary, keďže existuje viacero rôznych definícií pojmu semeno) sa vyskytujú nielen u semenných rastlín, ale aj u niektorých vývojovo nižších cievnatých rastlín. Konkrétne semená majú najmä tieto čeľade:
Hoci tieto čeľade majú semená (či semenám veľmi podobné útvary), vývojovo so semennými rastlinami nesúvisia.
Systematika.
Semenné rastliny sa delia na:
Heidevolk

Heidevolk je holandská folkmetalová hudobná skupina, založená v roku 2002. Názov skupiny by sa dal preložiť ako "Ľudia z vresoviska".
História.
Skupina bola založená v roku 2002 pod názvom Hymir, názov zmenila krátko nato pri prechádzkach v oblasti Veluwe (lesnatá, močaristá a vresovisková pahorkatina v provincii Gelderland, sčasti súčasť národného parku Nationaal Park de Hoge Veluwe). Skupina sa vo svojej tvorbe inšpiruje prírodou, mytológiou starých Germánov a históriou Gelderlandu. Texty piesní sú v holandčine.
Heidevolk začal prvýkrát koncertovať v roku 2003, o rok neskôr vydal prvé demo "Het Gelders Volkslied" a v roku 2005 prvú platňu De Strijdlust is Geboren. Celková hudobná produkcia kapely sú tri albumy a jedna EP.
1. hokejová liga SR 2008/2009

1. hokejová liga SR 2008/2009 bola šestnástou sezónou 1. hokejovej ligy SR. Súťaž mala 16 účastníkov. Prvé štyri mužstvá postúpili priamo do prvého kola play-off. Družstvá od 5.-12.miesta hrali predkolo play-off. Finalisti play-off postúpili do baráže s poslednými dvoma extraligistami. Víťazom sa stalo družstvo HK Spišská Nová Ves. Spolu s ním do baráže postúpilo aj družsvo ŠHK 37 Piešťany. Vypadlo družstvo HKM Lučenec, ktorému na konci súťaže odrátali 60 bodov za porušenie pravidiel s hráčskymi zmluvami.
Základná časť.
Pôvodne získalo družstvo HKM Lučenec 39 bodov, SZĽH odrátalo družstvu 60 bodov.
Play-off.
Predkolo.
MHK Dolný Kubín- HK Dukla Michalovce 3:1 (5:0k, 4:2, 3:6, 2:1)
HK VTJ Trebišov - HC 46 Bardejov 0:3 (1:2pp, 2:4, 2:3p)
HC 07 Detva - HC Dukla Senica 1:3 (4:1, 1:2sn, 3:4p, 0:9)
HK Ružinov 99 Bratislava - MšHK Prievidza 1:3 (5:4sn, 1:2sn, 2:4, 1:4)
Štvrťfinále.
HK Spišská Nová Ves - HC 46 Bardejov 3:0 (10:3, 6:1, 2:1pp)
ŠHK 37 Piešťany - HC Dukla Senica 3:0 (2:1, 9:1, 5:0)
HK Trnava - MšHK Prievidza 3:0 (2:1, 4:2, 6:2)
HC 07 Prešov - MHK Dolný Kubín 3:0 (5:3, 1:0, 7:1)
Semifinále.
HK Spišská Nová Ves - HC 07 Prešov 3:1 (4:0, 3:1, 2:3pp, 5:3)
ŠHK 37 Piešťany - HK Trnava 3:0 (4:0, 4:2, 5:1)
Finále.
HK Spišská Nová Ves - ŠHK 37 Piešťany 3:1 (1:3, 5:2, 2:1, 3:0)
Baráž o extraligu.
HK Spišská Nová Ves - MHK SkiPark Kežmarok 4:1 (3:2, 1:0, 4:2, 2:5, 3:1)
HK Aquacity ŠKP Poprad - ŠHK 37 Piešťany 4:0 (9:2, 6:2, 4:3, 2:1pp) 
HK Aquacity ŠKP Poprad sa zachránil v extralige. MHK SkiPark Kežmarok zostúpil z extraligy a nahradilo ho družstvo HK Spišská Nová Ves.
Smrčkovec český

 Smrčkovec český ("Verpa bohemica") je druh huby z čeľade smrčkovité. Má zvoncovitý až kužeľovitý klobúk, ktorý je vysoký 2-5 cm a široký 2-4 cm. Rastie v skupinách na vlhkých zatienených miestach.
Štandardná varieta (prestížna forma)

Štandardná varieta (iné názvy: spisovný jazyk, štandardná úroveň (jazyka), štandardný jazyk, (spisovný) štandard, štandardný dialekt, literárny jazyk, čiastočné synonymum: kultúrny jazyk) je "najvyššia", "prestížna" celonárodná varieta/forma jazyka, pričom pri bližšom pohľade sa pod "najvyššia" či "prestížna" v závislosti od zdroja spravidla považuje (a) používanie ako všeobecne záväzná norma, záväznosť (často kodifikovanosť) (b) vnútorná kvalitnosť (napr. systémovosť, funkčnosť, ustálenosť) (c) používanie spoločenskou elitou; alebo kombinácie (a) až (c). 
V najširšom poňatí je štandardná varieta (spisovný jazyk) opakom nárečí, ale mnohí autori medzi štandardnou varietou a nárečiami rozlišujú ďalšie formy jazyka (napr. hovorový jazyk, subštandard), a tieto delenia závisia aj od sledovaného jazyka.
V súčasnej slovenskej jazykovede pojem zahŕňa spravidla buď len tzv. spisovnú varietu (formu) alebo spisovnú varietu + štandardnú varietu (formu) v užšom zmysle.
Terminológia.
Z terminologického hľadiska nemeckí, českí a slovenskí lingvisti historicky spravidla používali najmä termín spisovný jazyk, ruskí a francúzski literárny jazyk, ale dnes sa presadil najneutrálnejší, pôvodne anglosaský, termín štandardný jazyk alebo presnejšie štandardná varieta. Neologizmus štandardný dialekt zas zdôrazňuje, že táto forma jazyka nie je "cennejšia" ako nárečia (dialekty) a podobne.
Štandardná varieta jazyka x sa zvykne označovať štandardná x-čina (alebo spisovná x-čina, literárna x-čina), napríklad štandardná arabčina, štandardná/spisovná nemčina, spisovná slovenčina a pod.
Štandardná varieta

Štandardná varieta (jazyka) alebo štandardný jazyk alebo štandard môže byť:
Štandardná varieta (hovorový štýl)

Štandardná varieta alebo štandard alebo štandardná forma (jazyka) alebo bežná varieta je (v deleniach jazyka podľa Horeckého a podobných deleniach) je varieta/forma národného jazyka používaná v každodennom pracovnom a mimopracovnom styku. Na rozdiel od spisovnej variety je výraznejšie regionálne diferencovaná, podľa niektorých názorov v slovenčine možno hovoriť o západoslovenskom, stredoslovenskom a východoslovenskom variante štandardnej variety. V slovenčine je štandardná varieta v podstate identická s hovorovým štýlom jazyka. 
Delenie jazyka podľa Horeckého a podobne je takéto: "spisovná varieta (celonárodná spisovná forma) - štandardná varieta (štandardná spisovná forma) - subštandardná varieta (subštandardná spisovná forma) [- nadnárečová varieta (nadnárečová forma)] - nárečová varietu (nárečovú formu) [- a ako špecifická skupina jazyk umeleckej literatúry]". 
Horecký vymedzuje štandardnú varietu (uňho "štandardná forma") pre slovenčinu týmito znakmi:
Kallithea

Kallithea () je mesto v Grécku, nachádza sa na polostrove Atika, a je predmestím Atén. Žije tu okolo 110 000 obyvateľov. 
História.
Kallithea bola založená v roku 1884, teda v čase, kedy sa začala masovo osídlovať Attika a Atény. Význam mesta sa zvýšil medzi rokmi 1920, kedy sa tu po grécko-tureckej výmene obyvateľstva usadilo tisícky Maloázijských Grékov, predovšetkým Grékov z Pontu. Usadili sa tu obyvatelia pontských miest ako Sinopi, Sampsunta, Kerasunta, Trapezunta, Tripoli a Argyrupoli. Okrem nich sem prišli aj Gréci z Krymu, z miest Odessa a Mariupol. V tridsiatych rokoch sa tu usadili aj Pontskí Gréci z Gruzínska. Po príchode týchto Grékov tu vláda musela postaviť celé obytné štvrte. Ľudia boli chudobní, preto tu bola v 20.40. rokoch pomerne vysoká kriminalita. Aj tu pôsobili slávny speváci štýlu Rembetiko. Pre tento štýl je najslávnejšia mestská štvrť Tzitzifies, kde hrali slávni hudobníci ako Stelios Vamvakaris, Vasilis Tsitsanis či Manolis Chiotis. Po 2. sv vojne sa prišleci definitívne adaptovali do spoločnosti a v Kallithei sa postavili viaceré budovy či námestia. Mesto sa postupne skrášlovalo. Po páde komunizmu sem zo sovietskeho zväzu prišli ďalší Gréci.
Hovorový jazyk

Hovorový jazyk môže byť:
Love Gun

Love Gun je názov šiesteho radového albumu americkej hardrockovej skupiny Kiss. Je to prvý album, na ktorom gitarista Ace Frehley spieva hlavný spev (dovtedy mal na starosti len vokály) a zároveň posledný album nahratý v pôvodnej zostave (albumy "Dynasty," "Unmasked" a "Psycho Circus" sú síce pod túto zastavu uvádzané tiež, ale nahrali ich v skutočnosti iní ľudia).
Naas (Rakúsko)

Naas je obec v Rakúsku v spolkovej krajine Štajersko v okrese Weiz.
Žije tu 1404 obyvateľov (31. 12. 2005).
Externé odkazy.
Stránky obce Naas
Dravec (predátor)

Dravec alebo predátor alebo epizit je živočích, ktorý usmrcuje iné živočíchy a živí sa nimi. Často stojí na vrchole potravového reťazca. Konzumovaný živočích sa nazýva korisť. Predátori lovia korisť buď priamo (napr. mačkovité), alebo do pascí (napr. križiakovité). 
Medzi predátorov sa nezaraďujú saprofyty (rozkladače), ktoré síce môžu konzumovať iné živočíchy, ale nezabili ich - uhynuli z iného dôvodu. 
Predátory majú nezastúpiteľnú úlohu v ekosystémoch, pretože regulujú početnosť populácie svojej koristi. Bez ich prítomnosti by sa korisť premnožila, následkom čoho by úplne vyčerpala svoj potravinový zdroj (napr. pri vyhynutí vlka by sa jeho korisť - bylinožravé srny natoľko premnožili, že by úplne zlikvidovali lesnú vegetáciu). Predátori sú málokedy špecializované na jeden druh koristi.
Charakteristika a rozdiely medzi inými potravinovými stratégiami.
Predátor je charakteristický tým, že je zvyčajne väčší alebo veľkosťou porovnateľný so svojou korisťou a usmrcuje ju okamžite. Pokiaľ je jeho korisť menšia, takmer vždy ju loví v lovných societách: svorkách. Na rozdiel od neho parazit je naopak malý a svojho hostiteľa zabíja postupne, prípadne ho nezabije vôbec. Medzi predáciou a inými druhmi výživy, napríklad parazitizmom, však neexistujú ostré hranice. Kruhoústnice napríklad vytrhávajú rybám kusy mäsa z tela a pri opakovaných útokoch môžu rybu až usmrtiť, napriek tomu sa kruhoústnice niekedy označujú ako paraziti. Iné organizmy zase nie sú vyslovenými predátormi, ale sú omnivorné, čiže sa živia aj rastlinnou potravou alebo nájdenými uhynutými organizmami a sami lovia len príležitostne. 
Špeciálny prechod medzi predáciou a parazitizmom sa nazýva "parazitoidizmus". Je známy u "hmyz"u, ktorý nakladie vajíčka do iného živočícha a používa ich ako živý inkubátor pre svoje larvy. Tie postupne vyžierajú telo hostiteľa zvnútra, až ho napokon usmrtia. Tento spôsob využívajú napríklad bystruše ("Tachinidae").
V potravinových reťazcoch rozlišujeme predátorov 1. rádu (živia sa len bylinožravcami), predátorov 2. rádu, prípadne vyšších rádov. Predátor len zriedkavo skonzumuje celú korisť, pretože niektoré jej časti (napr. kosti, perie a iné) môžu byť pre neho nepožívateľné. Pomerne zriedkavým javom je ukladanie si neskonzumovaných častí koristi do zásoby. Robí to napríklad leopard škvrnitý ("Panthera pardus").
Predátori môžu loviť korisť žijúcu v rovnakom prostredí (napríklad krt loví dážďovky, pričom oba druhy sú zemné živočíchy), alebo v odlišnom (morské vtáky živiace sa rybami, dravé vtáky poľujúce na zemné cicavce a podobne).
Nerv

Nerv je zväzok výbežkov (axónov) nervových vlákien neurónov, ktorých telá sú uložené v mozgu, mieche alebo nervových uzlinách (gangliách). Nerv vedie signály zo zmyslových buniek a orgánov do centrálnej nervovej sústavy (CNS) a z CNS do svalov a orgánov. Poškodenie nervu má za následok prerušenie toku informácií z príslušného receptora (vznikne napríklad slepota alebo hluchota) alebo stratu schopnosti ovládať sval alebo skupinu svalov (obrna).
Smrčok jedlý

Smrčok jedlý ("Morchella esculenta") je druh huby z čeľade smrčkovité. Chutná jedlá huba vhodná do polievok alebo na plnenie mäsom. 
Výskyt.
Smrčok rastie na trávnatých plochách pri lesoch, v krovinách, v parkoch aj v záhradách, zriedkavo ho môžeme nájsť aj v ihličnatých lesoch. Rastie od apríla do mája.
Opis.
Klobúk smrčka jedlého je vysoký 3 – 7 cm a široký 3 – 6 cm, v obryse vajcovito oválny, na povrchu s rozlične veľkými nepravidelnými jamkami, ktoré sú od seba oddelené rebernatými priehradkami. Jamky sú vystlaté výtrusorodou vrstvou (sivookrová alebo bledookrová), priehradky sú bledšie. Hlúbik je 3 až 9 cm dlhý a 2 až 3,5 cm hrubý. Celá huba je dutá, má tenkú, krehkú dužinu bez nápadnej chuti a vône.
Zoznam držiteľov olympijského bežeckého double na trati 100 a 200 metrov

Zoznam držiteľov olympijského bežeckého double na trati 100 a 200 metrov je zoznam atlétov, ktorý získali na olympijských hrách zlatú medailu v behu na 100 a 200 metrov na jedných olympijských hrách.
RZA

RZA vlastným menom Robert Diggs (* 5. júl 1969, Brownsville Brooklyn, New York) je americký rapový hudobník, producent a člen hip hopovej skupiny Wu-Tang Clan. Používa aj ďalšie umelecké mená, ako Bobby Digital, Prince Rakeem, Bobby Steels, the Abbott, the Rzarector.
24260 Kriváň

(24260) Kriváň je planétka, ktorú objavil Peter Kušnirák v skorých ranných hodinách dňa 13. decembra 1999 na observatóriu v Ondřejove v Česku. Je pomenovaná po vrchu Kriváň, ktorý je jedným z národných symbolov Slovenska.
Objav a pomenovanie.
Planétka sa v čase objavu nachádzala v juhozápadnej časti súhvezdia Malý lev ("Leo Minor"), v blízkosti hranice so súhvezdím Lev ("Leo"), iba 36' severovýchodne od hviezdy 20 LMi (+5,4 mag), mala zdanlivú vizuálnu jasnosť +17,8 mag a bola 3197. planétkou objavenou v prvej polovici decembra 1999. Svedčí o tom aj jej predbežné označenie 1999 XW127, ktoré dostala krátko po objave. Z Ondřejova bola planétka pozorovaná iba v objavovej opozícii a v priebehu 9 nocí bolo zmeraných celkovo 26 pozícií, neskôr zaslaných do MPC. Naposledy bola planétka pozorovaná večer 9. júna 2000. Očíslovanie planétky bolo zverejnené v cirkulári MPC č. 42557 vydanom dňa 8. apríla 2001.
Planétka je pomenovaná po 2 494 metrov vysokom Kriváni, najkrajšom zo slovenských vrcholov a jednom z národných symbolov Slovenska. Meno planétky sa stalo oficiálnym po zverejnení v cirkulári MPC č. 43194 vydanom dňa 4. augusta 2001 Medzinárodnou astronomickou úniou.
Dráha.
Planétka obieha okolo Slnka v strednej vzdialenosti 389 mil. km po mierne excentrickej dráhe s dobou obehu 4,19 roku (1529 dní). K Zemi sa približuje na minimálnu vzdialenosť 192 mil. kilometrov a jej veľkosť je odhadovaná na 11 km.
25384 Partizánske

(25384) Partizánske je planétka, ktorú objavil Peter Kušnirák v skorých ranných hodinách dňa 18. októbra 1999 na observatóriu v Ondřejove v Česku. Je pomenovaná po meste Partizánske.
Objav a pomenovanie.
Planétka sa v čase objavu nachádzala v severovýchodnej časti súhvezdia Blíženci ("Gemini"), asi 2° juhozápadne od jasnej hviezdy formula_1 Gem (Castor, +1,9 mag), mala zdanlivú vizuálnu jasnosť +19,7 mag a bola 47. planétkou objavenou v druhej polovici októbra 1999. Svedčí o tom aj jej predbežné označenie 1999 UW1, ktoré dostala krátko po objave. V objavovej opozícii bola planétka z Ondřejova pozorovaná iba v 2 nociach a celkovo bolo zmeraných 5 pozícií, neskôr zaslaných do MPC. Naposledy bola planétka pozorovaná ráno 19. októbra 1999 (t. j. 1 deň po objave). Planétka bola pozorovaná aj v nasledujúcej opozícii, keď boli ráno 30. novembra 2000 získané ďalšie 3 pozície. Očíslovanie planétky bolo zverejnené v cirkulári MPC č. 42864 vydanom dňa 6. júna 2001.
Planétka je pomenovaná po meste Partizánske, ležiacom na sútoku riek Nitra a Nitrica. Partizánske bolo známe od roku 1260 ako obec „Symoni“ a od roku 1938, keď tu Ján Baťa postavil obuvnícku fabriku, ako mesto Baťovany. V roku 1949 bolo premenované na Partizánske a v roku 1988 tu bola otvorená hvezdáreň. Meno planétky sa stalo oficiálnym po zverejnení v cirkulári MPC č. 43196 vydanom dňa 4. augusta 2001 Medzinárodnou astronomickou úniou.
Dráha.
Planétka obieha okolo Slnka v strednej vzdialenosti 474 mil. km po takmer kruhovej dráhe s dobou obehu 5,63 roku (2057 dní). K Zemi sa približuje na minimálnu vzdialenosť 289 mil. kilometrov a jej veľkosť je odhadovaná na 7,5 km.
Beatová síň slávy

Beatová síň slávy (doslova "Beatová sieň slávy") je česká obdoba Rock'n'rollovej siene slávy. Radio Beat ňou oceňuje najväčšie osobnosti českej rockovej hudby, ktoré zásadným spôsobom ovplyvnili rockovú scénu. Nominácie pripravujú hudobní publicisti, o konečnom zaradení do siene slávy rozhodujú poslucháči rádia hlasovaním. 
"Beatová síň slávy" má tri kategórie:
Uvedenie.
Do siene slávy boli uvedené nasledujúce hudobné skupiny a osobnosti:
Nepodmienený základný príjem

Nepodmienený základný príjem alebo základný nepodmienený príjem je koncept systému sociálneho zabezpečenia pomocou pravidelnej peňažnej dávky potrebnej na dôstojný život vyplácanej všetkým ľuďom žijúcim na danom území bez akýchkoľvek podmienok, nezávisle od práce, sociálnej situácie a pod.
Nepodmienený základný príjem je často navrhovaný ako občianska dividenda alebo ako negatívna daň z príjmu.
Princípom je odstránenie dane z príjmov a ostatných odvodov. 
Chýbajuce prostriedky do štátneho rozpočtu sú dopĺňané cez spotrebnú daň (teraz DPH) vo výške až 50%.
Navrhovaná výška pre Slovensko bola odhadovaná ná 10 € na deň (300 € mesačne) a nahrádzala by väčšinu sociálnych dávok. Je určený aj pre deti, ale len v polovičnej výške. Malo by to teda vplyv na podporu rodiny.
Laktóza

Laktóza alebo mliečny cukor je disacharid, ktorý tvorí 2-8 % pevných látok v mlieku. Jeho empirický vzorec je C12H22O11 a jeho molekulová hmotnosť je 342,3 g/mol. U dojčených mláďat, ktoré sú kŕmené mliekom, je črevnými klkmi vylučovaný enzým laktáza, ktorý molekulu laktózy rozštiepi na dve podjednotky, ktoré sa ďalej absorbujú.
Zloženie.
Laktóza je tvorená z dvoch molekulových podjednotiek, β-D-galaktózy a β-D-glukózy spojených β1-4 glykozidickou väzbou.
Prezidentské voľby

Prezidentské voľby alebo voľby prezidenta alebo voľba prezidenta sú voľby, pri ktorých sa volí prezident (štátu). Sú nimi napríklad:
Joe Davis

Joe Davis, OBE (* 15. apríl 1901, Whithwell, Derbyshire – † 10. júl 1978, Hampshire) bol anglický profesionálny hráč snookru a anglického biliardu.
Joe Davis sa stal profesionálom v osemnástich no svoj prvý turnaj, Chesterfield Championship, vyhral už v trinástich. V roku 1926 dosiahol svoje prvé biliardové finále, no podľahol v ňom šampiónovi Tomovi Newmanovi. O rok neskôr sa toto finále zopakovalo no tentokrát už Joe triumfoval. Opäť sa stal majstrom sveta v rokoch 1929 a 1930, keď vždy porazil Toma a aj v roku 1932 keď porazil Novozélanďana Clarka McConachyho. A v rokoch 1933 a 1934 podľahol vo finále Austrálčanovi Walterovi Lindrumovi.
Ako dosahoval špičku formy v biliarde, začas sa orientovať na snooker. V roku 1927 pomáhal organizovať prvé majstrovstvá sveta v snookeri, ktoré aj vyhral porazením Toma Dennisa 20–10, za ktoré získal 6 libier 10 šilingov. Potom vyhral všetky majstrovstvá sveta až do roku 1940. Joeov o dvánasť rokov mladší brat Fred bol tiež snookrový hráč. Keď sa v roku 1940 stretli vo finále majstrovstiev sveta Joe zvíťazil 37-36.
Kvôli druhej svetovej vojne sa majstrovstvá sveta päť rokov nekonali. Pri obnovení súťaže v roku 1946 získal svoj 15. titul v rade a udržal si prvenstvo 20. rokov. Potom odišiel do dôchodku tak ostal jediným hráčom neporazeným v majstrovstvách sveta.
Zapísal sa do histórie aj tým, že zahral prvý oficialne zaznamenaný maximálny nábeh 147 bodov na exhibičnom zápase v Leicester Square Hall. Predtým zahral aj prvý century break v roku 1930. V roku 1963 získal Rad britského impéria, OBE.
Joe Davis zomrel dva mesiace po kolapse, keď sledoval zápas brata v semifinále majstrovstiev sveta v 1978. 23. júla 2008 zomrela jeho manželka, s ktorou sa zobrali v roku 1945, v deň svojich 98. narodenín.
Joe Davis nie je v žiadnom príbuzenskom vzťahu s ďalším známim snookristom Stevom Davisom.
Regionálne voľby

Regionálne voľby sú voľby do orgánov regiónov (napr. vo Francúzsku, Taliansku), krajov a podobných administratívnych jednotiek. Na Slovensku sa tak neformálne označujú voľby do orgánov samosprávnych krajov.
Zoznam najväčších jazier v Japonsku

Japonské jazerá (po japonsky jazero - 湖). Tabuľka neobsahuje japonské priehrady a je zoradená podľa rozlohy.
Jazerá s plochou cez.
Zoradené su podľa rozlohy.
Pavol Breier

Pavol Breier môže byť:
Slade

Slade je britská glam rocková skupina. V časoch svojej najväčšej slávy bola táto skupina v Spojenom kráľovstve jednou z komerčne najúspešnejších. Medzi zvláštnosti v produkcii tejto skupiny patrí, že názvy skladieb a ich texty sú pravopisne vedome skomolené.
Krátka história.
Skupina začínala v roku 1966 po názvom "N'Betweens", neskôr, po spojení s manažérom Chasom Chandlerom, si názov zmenila na "Ambrose Slade", a neskôr bol názov skrátený na "Slade". Skupina Slade spolu s predstaviteľmi zlatej éry glam rocku ako boli Wizzard, The Sweet, T. Rex, Suzi Quatro, Smokie, Gary Glitter, či David Bowie dominovala začiatkom 70. rokov 20. storočia v britských hudobných rebríčkoch, kde v rokoch 1971-1974 mala v prvej päťke dvanásť hitov, z ktorých sa šesť dostalo na vrchol. Medzi rokmi 1971 až 1976 mala skupina Slade v "Top-Twenty" 17 hitov, z ktorých bolo šesť bolo na vrchole, tri na druhej priečke a dva dosiahli tretiu pozíciu. Dosiahnutým úspechom v jednej dekáde ich prekonala v Británii iba skupina The Beatles, ktorá mala v "Top-Forty" šesťdesiatych rokov 22 hitov. 
Vianočná skladba „Merry Xmas Everybody“ (z decembra 1973) od skupiny Slade patrí v Spojenom kráľovstve dodnes medzi napopulárnejšie z popových songov s vianočnou témou.
Kapela bola známa búrlivými pódiovými vystúpeniami a živou komunikáciou s publikom. Aj keď sa za oceánom, v USA, významnejšie nepresadila, existuje dnes viacero amerických formácií, ktoré boli tvorbou skupiny Slade ovplvnené. Napríklad v roku 1983 heavymetalová kapela Quiet Riot vydala coververziu skladby „Cum on Feel the Noize“, s ktorou sa umiestnila na 5. mieste amerických hitparád. Basgitarista zo skupiny KISS, Gene Simmons, tiež potvrdzuje, že ich pódiové show boli ovplyvnené vystúpeniami skupiny Slade.
Diskografia.
Najúspešnejšie single.
V zátvorke je najvyššie umiestnenie v rebríčku.
Zoznam volieb na Slovensku

Toto je zoznam historických volieb na Slovensku.
Prezident.
Nepriama voľba:
Priama voľba:
Voľby do Federálneho zhromaždenia v Česko-Slovensku v roku 1990

Voľby do Federálneho zhromaždenia v roku 1990 sa konali súčasne s voľbami do Českej národnej rady a voľbami do Slovenskej národnej rady v dňoch 8. júna - 9. júna 1990. Vo voľbách do obidvoch snemovní Federálneho zhromaždenia bolo úspešných na Slovensku 5 a v Česku 4 politické subjekty. Volebné kvórum predstavovalo 5 %.
Na Slovensku kandidovalo 16 politických subjektov. V tomto článku v časti Výsledky na Slovensku sú uvedené len subjekty, ktoré získali viacej ako 5%. Ostatné sú vymenované v článku Voľby do Slovenskej národnej rady v roku 1990.
Výsledky na Slovensku.
Do voličských zoznamov bolo zapísaných 3 622 000 voličov, hlasy odovzdalo vyše 3 455 000, t. j. 95,39% voličov, z toho bolo platných 3 377 000, t. j. 97,85% hlasov.
Zhodnosť

Zhodnosť môže byť:
Letisko Adolfa Suáreza Madrid-Barajas

Letisko Adolfa Suáreza Madrid-Barajas () je hlavné medzinárodné letisko v Madride v Španielsku. Je najväčším a najrušnejším letiskom v krajine, celkovo 10. najrušnejším na svete. Názov je odvodený od obce Barajas, ktorá má svoju vlastnú stanicu metra, ktorá spája letisko.
Letecká preprava medzi letiskom a Barcelonou známa pod názvom "Puente Aéreo" (letecký most) je s počtom leteckých operácií 971 týždenne najrušnejšou trasou na svete. Od februára 2008 sa ich počet v dôsledku otvorenia vysoko-rýchlostnej železničnej dráhy znížil, cestou vlakom trvá približne 2½ hodiny. Letisko je hlavným sídlo národnej leteckej spoločnosti Iberia Airlines. Letisko je tiež kľúčovou destináciou pre cesty z Latinskej Ameriky do Európy. Letisko má štyri terminály, posledný T4 bol spoločne s dráhami otvorený vo februári 2006.
V roku 2008 použilo letisko približne 50,8 milióna cestujúcich a v roku 2023 už 60,2 mil.
26401 Sobotište

(26401) Sobotište je planétka, ktorú objavil Peter Kušnirák v skorých ranných hodinách dňa 19. novembra 1999 na observatóriu v Ondřejove v Česku. Je pomenovaná po obci Sobotište.
Objav a pomenovanie.
Planétka sa v čase objavu nachádzala v centrálnej časti súhvezdia Blíženci ("Gemini"), asi 2,6° severovýchodne od hviezdy formula_1 Gem (+3,8 mag), mala zdanlivú vizuálnu jasnosť +18,8 mag a bola 23. planétkou objavenou v druhej polovici novembra 1999. Svedčí o tom aj jej predbežné označenie 1999 WX, ktoré dostala krátko po objave. V objavovej opozícii bola planétka z Ondřejova pozorovaná aj v ďalších 7 nociach a celkovo bolo zmeraných 27 pozícií, neskôr zaslaných do MPC. Naposledy bola planétka pozorovaná večer 8. apríla 2000. Planétka bola pozorovaná aj v nasledujúcej opozícii, keď bolo 24. a 25. apríla 2001 získaných ďalších 6 pozícií. Očíslovanie planétky bolo zverejnené v cirkulári MPC č. 43024 vydanom dňa 5. júla 2001.
Planétka je pomenovaná po obci Sobotište, nachádzajúcej sa na juhozápadnom Slovensku. Obec má bohatú históriu s prvou písomnou zmienkou z roku 1251. V roku 1845 tu bolo založené prvé úverové družstvo na európskom kontinente. Miestna hvezdáreň, založená v roku 1972, sa venuje pozorovaniu meteorov a zákrytov. Meno planétky sa stalo oficiálnym po zverejnení v cirkulári MPC č. 43384 vydanom dňa 2. septembra 2001 Medzinárodnou astronomickou úniou.
Dráha.
Planétka obieha okolo Slnka v strednej vzdialenosti 346 mil. km po takmer kruhovej dráhe s dobou obehu 3,51 roku (1282 dní). K Zemi sa približuje na minimálnu vzdialenosť 172 mil. kilometrov a jej veľkosť je odhadovaná na 3,5 km.
Alexandr Alexandrovič Volkov

Alexandr Alexandrovič Volkov môže byť:
Marianne

Marianne je symbol Francúzskej republiky, stelesňujúci slobodu, rovnosť a bratstvo. Reprezentuje Francúzsko ako štát a republiku – oproti tomu "galský kohút" symbolizuje francúzsky národ, kultúru a krajinu. Marianne je zobrazovaná najčastejšie s frýgickou čiapkou na hlave a v podobe sôch, búst či obrazov zaujíma čestné miesto na mnohých námestiach, radniciach a súdoch Francúzska. Známe je napríklad bronzové súsošie na parížskom námestí Place de la Nation, v ktorom je ústrednou postavou. Jej tvár je vyobrazená aj na francúzskych eurominciach s nominálnou hodnotou 1, 2 a 5 eurocentov.